Tidligere formand for SF i Hjørring Thomas Klimek stiler efter en fremtid i Folketinget. Han er blevet valgt som Himmerlands folketingskandidat for SF det kommende valg. - Jeg takker SF?erne i Himmerlandskredsen for den tillid, de har vist mig. Pernille Vigsø Bagge har gennem snart otte år været den mest markante, nordjyske stemme på Christiansborg, og jeg vil være flittig og gøre, hvad jeg kan for at løfte folketingskandidaturet efter Pernille, siger Thomas Klimek. Thomas Klimek sidder for tiden i SF's landsledelse, samtidig arbejder han som vejleder og underviser på VUC Aalborg. Hans politiske fokusområder er uddannelse, arbejdsmarked, sundhed og miljø.

Opsummering:
Det bliver 35-årige Thomas Klimek som afløser Pernille Vigsø Bagge som folketingskandidat for SF i Himmerlands-kredsen.